b"\n_START_ARTICLE_\nComboi dels 31.000\n_START_SECTION_\nHist\xc3\xb2ria\n_START_PARAGRAPH_\nEl comboi dit dels 31.000 del 24 de gener de 1943 comprenia 230 dones i 1.530 homes Aquest \xc3\xa9s el primer comboi conjunta que va portar dones de la resist\xc3\xa8ncia francesa en el marc de l'operaci\xc3\xb3 Nacht und Nebel (nit i boira). El 85% de les dones eren resistents i la meitat eren comunistes (de 230, 119 s\xc3\xb3n comunistes). _NEWLINE_El 24 de gener, les 230 dones s\xc3\xb3n condu\xc3\xafdes a l'estaci\xc3\xb3 de mercaderies de Compi\xc3\xa8gne i pugen als \xc3\xbaltims quatre vagons per bestiar. A Halle, els vagons d'homes i dones prenen diferents destinacions, les dones s\xc3\xb3n condu\xc3\xafdes cap a Auschwitz i els homes a Sachsenhausen. Van arribar al vespre del 26 de gener a Auschwitz i foren enviades a peu al camp de Birkenau l'endem\xc3\xa0.\n_START_SECTION_\nDetenci\xc3\xb3 a Auschwitz\n_START_PARAGRAPH_\nVan entrar al camp de concentraci\xc3\xb3 d'Auschwitz-Birkenau cantant la Marsellesa el 27 de gener de 1943. Una gran part va morir o va ser assassinada en els primers mesos despr\xc3\xa9s de l'arribada, unes quantes el mateix dia. Una epid\xc3\xa8mia de tifus i les seleccions per a les cambres de gas fan que de 230 nom\xc3\xa9s en quedin viues setanta el 10 d'abril de 1943. Despr\xc3\xa9s de la mort de Marie Th\xc3\xa9r\xc3\xa8se Fleury, uns informes sobre les condicions de detenci\xc3\xb3 dels presos pol\xc3\xadtics arriben a la Creu Roja a trav\xc3\xa9s de les fam\xc3\xadlies dels detinguts, que protesten per les primeres morts. El juliol de 1943, potser arran d'aquests passos amb la Creu Roja, se'ls d\xc3\xb3na perm\xc3\xads per a escriure a les seves fam\xc3\xadlies. Intenten informar-los utilitzant un llenguatge codificat, perqu\xc3\xa8 la correspond\xc3\xa8ncia es tradueix a l'alemany i \xc3\xa9s vigilada. Els presos que revelen les seves condicions de detenci\xc3\xb3 s\xc3\xb3n castigats._NEWLINE_El 3 d'agost, els detinguts s\xc3\xb3n posats en quarantena i es milloren les condicions de detenci\xc3\xb3 i el nombre de morts dminueix. El 17 d'agost, un fullet\xc3\xb3 del Front Nacional repr\xc3\xa8n a l'emissi\xc3\xb3 de R\xc3\xa0dio Londres de Fernand Grenier i evoca la transfer\xc3\xa8ncia de preses comunistes a Auschwitz. concentrades pr\xc3\xa8viament al Fort de Romainville.\n_START_SECTION_\nTransferides a Ravensbr\xc3\xbcck\n_START_PARAGRAPH_\nA partir de gener de 1944 les detingudes s\xc3\xb3n transferides a Ravensbr\xc3\xbcck. S\xc3\xb3n posades al bloc \xc2\xabNacht und Nebel\xc2\xbb, que els eximeix de les crides i del treball. Del 230 de la partida, nom\xc3\xa9s 49 sobreviuen, i de les vint m\xc3\xa9s joves la \xc3\xbanica sobrevivent va ser H\xc3\xa9l\xc3\xa8ne Fournier. Totes es van comprometre a testimoiejar sobre el dest\xc3\xad de les seves companyes i de vegades van haver d'anunciar la not\xc3\xadcia de la mort a les fam\xc3\xadlies.\n_START_SECTION_\nHomenatge i posteritat\n_START_PARAGRAPH_\nDanielle Casanova va formar part del comboi, aix\xc3\xad com Marie-Claude Vaillant-Couturier, H\xc3\xa9l\xc3\xa8ne Solomon-Langevin, Ma\xc3\xaf Politzer i Charlotte Delbo. Marie-Claude Vaillant-Couturier va testificar al proc\xc3\xa9s de Nuremberg el 1946. _NEWLINE_El comboi dels 31000 va inspirar el llibre de Charlotte Delbo Aucun de nous ne reviendra i el de Caroline Moorehead A Train in Winter. El 25 de gener de 2003, pel 60\xc3\xa8 Aniversari del comboi, es va exposar una placa commemorativa al Fort de Romainville, a la dreta del portal d'acc\xc3\xa9s. Un festival de teatre amateur ret homenatge el 2013 al comboi dels 31000 en una pe\xc3\xa7a de G\xc3\xa9rard Th\xc3\xa9venin."